pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-บอร์ดสลากเห็นชอบเพิ่มปริมาณสลากดิจิทัลอีก 2 ล้าน รวมเป็น 7 ล้านฉบับ งวดแรก 1 สค 65 พร้อมขยายจุดจำหน่ายสลาก 80 ไปยังสถานีบริการน้ำมันทั่วประเทศ
วันพฤหัสบดีที่ 23 มิถุนายน 2565
บอร์ดสลากเห็นชอบเพิ่มปริมาณสลากดิจิทัลอีก 2 ล้าน รวมเป็น 7 ล้านฉบับ งวดแรก 1 สค 65 พร้อมขยายจุดจําหน่ายสลาก 80 ไปยังสถานีบริการน้ํามันทั่วประเทศ
อธิบดีกรมสรรพากร ในฐานะประธานกรรมการสลากกินแบ่งรัฐบาล พร้อมด้วยกรรมการและโฆษกคณะกรรมการสลากกินแบ่งรัฐบาล และ ผอ.สํานักงานสลากกินแบ่งรัฐบาล ร่วมแถลงข่าวการดําเนินมาตรการแก้ไขปัญหาสลากเกินราคาด้วยการจําหน่ายสลากผ่านแอปเป๋าตัง และโครงการจุดจําหน่ายสลาก 80
วันนี้ (23 มิถุนายน 2565) เวลา 15.00 น. ที่สํานักงานสลากกินแบ่งรัฐบาล นายลวรณ แสงสนิท อธิบดีกรมสรรพากร ในฐานะประธานกรรมการสลากกินแบ่งรัฐบาล รศ.ดร.ธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล พร้อมด้วย พันโท หนุน ศันสนาคม ผู้อํานวยการสํานักงานสลากกินแบ่งรัฐบาล ร่วมกันแถลงข่าวการดําเนินมาตรการแก้ไขปัญหาสลากเกินราคาด้วยการจําหน่ายสลากผ่านแอปเป๋าตัง และโครงการจุดจําหน่ายสลาก 80
นายลวรณ แสงสนิท ประธานกรรมการสลากกินแบ่งรัฐบาล กล่าวว่า คณะกรรมการสลากกินแบ่งรัฐบาล ได้พิจารณาแล้ว มีมติให้เพิ่มปริมาณสลากจําหน่ายผ่านแพลตฟอร์ม หรือสลากดิจิทัล อีก 2 ล้านฉบับ ในงวดวันที่ 1 สิงหาคม 2565 โดยจะเริ่มจําหน่ายตั้งแต่วันที่ 17 กรกฎาคม 2565 และจะติดตามผลการจําหน่ายสลากอย่างใกล้ชิด หากผลการตอบรับขายหมดในเวลารวดเร็วเช่นที่ผ่านมา ก็จะพิจารณาเพิ่มปริมาณสลากในงวดถัดไปอีก 2 ล้านฉบับ เพื่อให้ค่อยเป็นค่อยไป และรักษาสมดุลระหว่างสลากใบและระบบดิจิทัล ประชาชนสามารถซื้อสลากหมายเลขที่ต้องการได้ในราคา 80 บาท โดยมีระยะเวลาในการเลือกซื้อได้นานขึ้น ผู้ขายสลากดิจิทัลก็มีโอกาสจําหน่ายหมดสลากได้หมด โดยไม่ส่งผลกระทบรุนแรงกับผู้ขายสลากใบ ส่วนสลากที่จะนํามาเพิ่มในระบบดิจิทัลนั้น จะมาจากสลากในระบบซื้อจอง ซึ่งส่วนหนึ่งมาจากสลากของตัวแทนจําหน่ายที่ถูกยกเลิกสัญญาเนื่องจากนําสลากไปขายต่อ
อย่างไรก็ตาม การเพิ่มปริมาณสลากดิจิทัล จะพิจารณาความต้องการของประชาชนผู้ซื้อสลาก และต้องพิจารณาถึงระยะเวลาในการขายสลากดิจิทัล ที่ควรจะมีเวลาในการขายตั้งแต่วันแรกจนถึงที่ขายหมด ประมาณ 7-10 วัน เพื่อให้มีเวลามากพอที่จะสร้างกลไกราคาให้อยู่ที่ 80 บาท ทั้งนี้ ปริมาณสลากที่เหมาะสมในการเพิ่มแต่ละครั้งไม่เกิน 2 ล้านฉบับและจํานวนสูงสูดที่จะเพิ่มไม่เกิน 20 ล้านฉบับ ภายในสิ้นปีนี้
สําหรับโครงการจุดจําหน่ายสลาก 80 ที่สํานักงานสลากฯ เริ่มดําเนินการมาเป็นเวลา 1 ปีแล้ว ปัจจุบัน มีจุดจําหน่ายสลาก 80 ทั้งหมด 754 จุด ทั่วประเทศ และยังมีบางส่วนอยู่ระหว่างทําสัญญา ทั้งนี้ ตั้งแต่เดือนสิงหาคมนี้เป็นต้นไปจะมีจุดจําหน่ายสลาก 80 ทั่วประเทศ 1,077 จุด และภายในปีนี้ สํานักงานฯ จะนําร่องขยายจุดจําหน่ายสลาก 80 ซึ่งจําหน่ายสลากผ่านแอปเป๋าตัง ไปที่สถานีบริการน้ํามันทั่วประเทศ ไม่น้อยกว่า 2,000 จุด และหากได้รับการตอบรับที่ดี จะขยายเพิ่มต่อไป
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม เดินหน้าเสริมทรายชายหาดจอมเทียน ลดปัญหาการกัดเซาะ คืนสภาพชายหาดสวยงาม ฟื้นฟูแหล่งท่องเที่ยวของประเทศ
วันอังคารที่ 20 กรกฎาคม 2564
กรมเจ้าท่า กระทรวงคมนาคม เดินหน้าเสริมทรายชายหาดจอมเทียน ลดปัญหาการกัดเซาะ คืนสภาพชายหาดสวยงาม ฟื้นฟูแหล่งท่องเที่ยวของประเทศ
...
โครงการเสริมทรายป้องกันการกัดเซาะชายหาดจอมเทียน อําเภอบางละมุง จังหวัดชลบุรี เป็นโครงการต่อเนื่องของกรมเจ้าท่า ในการบูรณะชายฝั่งในพื้นที่ภาคตะวันออกและเป็นแหล่งธุรกิจภาคการท่องเที่ยว ภายหลังจากกรมเจ้าท่าประสบความสําเร็จในการเสริมทรายชายหาดพัทยา จึงได้มีนโยบายเสริมทรายชายหาดบริเวณหาดจอมเทียน เนื่องจากพื้นที่ดังกล่าวมีผลกระทบเรื่องการกัดเซาะค่อนข้างรุนแรง หากไม่เร่งดําเนินการจะมีการกัดเซาะเข้ามาถึงชายฝั่งที่ดินของประชาชนในพื้นที่มากขึ้น
นายวิทยา ยาม่วง อธิบดีกรมเจ้าท่า เปิดเผยว่า สภาพพื้นที่ชายหาดจอมเทียนประสบปัญหาการกัดเซาะชายฝั่งมาอย่างต่อเนื่อง ส่งผลให้พื้นที่ชายหาดถดถอยและลดขนาดลงไปทุกปี ไม่เพียงพอต่อความต้องการรองรับจํานวนนักท่องเที่ยวที่เพิ่มมากขึ้น องค์การบริหารการพัฒนาพื้นที่ภาคพิเศษเพื่อการท่องเที่ยวที่ยั่งยืน (องค์การมหาชน) หรือ อพท.ได้ประสานขอให้กรมเจ้าท่าดําเนินการแก้ไขปัญหาดังกล่าวอย่างเร่งด่วน อีกทั้งการรายงานจากกรมทรัพยากรทางทะเลและชายฝั่ง ปี พ.ศ.2552 ได้ศึกษาและจัดทําแผนแม่บทการแก้ไขปัญหาการกัดเซาะชายฝั่งพื้นที่อ่าวไทยตะวันออกและจัดให้พื้นที่ชายหาดจอมเทียนเป็นพื้นที่กัดเซาะรุนแรง ต้องได้รับการแก้ไขปัญหาโดยเร่งด่วน ในปี พ.ศ. 2557 กรมเจ้าท่า ได้ทําการว่าจ้างสถาบันวิจัยทรัพยากรทางน้ําจุฬาลงกรณ์มหาวิทยาลัย ดําเนินการสํารวจออกแบบเพื่อเสริมทรายป้องกันการกัดเซาะชายหาดจอมเทียน จังหวัดชลบุรีโดยมีพื้นที่ศึกษาตลอดแนวชายหาดจอมเทียน ความยาว 6.2 กิโลเมตร ตั้งแต่บริเวณหน้าร้านอาหารลุงไสวถึงบริเวณแนวโขดหินหน้าสวนน้ําพัทยาปาร์ค วอเตอร์เวิล์ด ระยะที่ 1 มีความยาว 3,575 เมตร และระยะที่ 2 มีความยาว 2,855 เมตร กรมเจ้าท่า ได้ทําการว่าจ้าง บริษัท อิตาเลียนไทย ดีเวล๊อปเมนต์ จํากัด (มหาชน) เป็นผู้ดําเนินโครงการเสริมทรายป้องกันการกัดเซาะชายหาดจอมเทียนระยะที่ 1 มีระยะเวลาการดําเนินโครงการตั้งแต่เดือนพฤษภาคม 2563 – เดือนพฤศจิกายน 2565 (900 วัน) โดยแหล่งทรายที่จะนํามาใช้เสริมบริเวณชายหาดจอมเทียนนํามาจากทิศตะวันตกของเกาะรางเกวียน ห่างจากชายหาดจอมเทียนไปทางทะเลประมาณ 15 กิโลเมตร ปัจจุบันเริ่มเสริมทรายชายหาด ตั้งแต่โรงแรมจอมเทียนชาเล่ต์จนถึงโรงแรมยู จอมเทียน พัทยา มีผลการดําเนินงานคิดเป็นร้อยละ 4.39 เปอร์เซ็นต์
ทั้งนี้ ภายหลังโครงการเสริมทรายป้องกันการกัดเซาะชายหาดจอมเทียนแล้วเสร็จ จะช่วยบูรณะฟื้นฟูชายหาดจอมเทียนให้กลับมาสวยงาม และเมื่อสถานการณ์การแพร่ระบาดของโรคโควิด-19 คลี่คลายลง จะมีส่วนช่วยในการกระตุ้นเศรษฐกิจ ส่งเสริมการท่องเที่ยวชายหาดจอมเทียน สร้างรายได้สู่ชุมชนและประเทศ ให้สอดรับกับนโยบายภาครัฐในการฟื้นฟูและพัฒนาพื้นที่แหล่งท่องเที่ยวตามยุทธศาสตร์ชาติ 20 ปี ด้านการท่องเที่ยวและการสร้างการเติบโตอย่างมีคุณภาพต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้มการลงนามข้อตกลงความร่วมมือด้านแรงงานไทย-ซาอุดีอาระเบีย ชัดเจนผลสำเร็จเป็นรูปธรรมการฟื้นฟูความสัมพันธ์ เพิ่มงาน เพิ่มรายได้ คุ้มครองแรงงานไทย
วันอังคารที่ 29 มีนาคม 2565
โฆษกรัฐบาลเผย นายกฯ ปลื้มการลงนามข้อตกลงความร่วมมือด้านแรงงานไทย-ซาอุดีอาระเบีย ชัดเจนผลสําเร็จเป็นรูปธรรมการฟื้นฟูความสัมพันธ์ เพิ่มงาน เพิ่มรายได้ คุ้มครองแรงงานไทย
โฆษกรัฐบาลเผย นายกฯ ปลื้มการลงนามข้อตกลงความร่วมมือด้านแรงงานไทย-ซาอุดีอาระเบีย ชัดเจนผลสําเร็จเป็นรูปธรรมการฟื้นฟูความสัมพันธ์ เพิ่มงาน เพิ่มรายได้ คุ้มครองแรงงานไทย
วันนี้ (29 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมกรณีที่วานนี้ (28 มีนาคม 2565) กระทรวงแรงงานของไทยได้ลงนามในข้อตกลงความร่วมมือ (MOU) ด้านแรงงานร่วมกับกระทรวงทรัพยากรมนุษย์และการพัฒนาสังคมซาอุดีอาระเบีย โดยนายสุชาติ ชมกลิ่น รัฐมนตรีว่าการกระทรวงแรงงานของไทย และ นายอะห์หมัด บิน สุไลมาน อัลรอยิฮี (H.E. Eng. Ahmad Sulaiman ALRajhi) รัฐมนตรีว่าการกระทรวงทรัพยากรมนุษย์และการพัฒนาสังคมซาอุดีอาระเบีย ได้ร่วมลงนามในข้อตกลงความร่วมมือด้านแรงงาน จํานวน 2 ฉบับ ด้วยกัน ได้แก่ 1. ความตกลงว่าด้วยการจัดหาแรงงานระหว่างกระทรวงแรงงานแห่งราชอาณาจักรไทยและกระทรวงทรัพยากรมนุษย์และการพัฒนาสังคมแห่งราชอาณาจักรซาอุดีอาระเบีย และ 2. ความตกลงว่าด้วยการจัดหาแรงงานในบ้านระหว่างกระทรวงแรงงานแห่งราชอาณาจักรไทยและกระทรวงทรัพยากรมนุษย์และการพัฒนาสังคมแห่งราชอาณาจักรซาอุดีอาระเบีย
นายธนกรฯ กล่าวว่า ความตกลงที่ได้ลงนามนี้ ให้ความสําคัญกับการจัดหาแรงงานไทยไปทํางานในประเทศซาอุดีอาระเบียอย่างถูกต้องตามกฎหมาย ปกป้องคุ้มครองสิทธิของแรงงานและนายจ้าง รวมถึงการบังคับใช้กฎระเบียบ สัญญาจ้างงานระหว่างกันที่เป็นธรรม แรงงานได้รับค่าจ้าง สวัสดิการและสิทธิประโยชน์ตามกฎหมาย ซึ่งการลงนามครั้งนี้ เป็นผลสําเร็จอย่างเป็นรูปธรรมจากการเดินทางเยือนซาอุดีอาระเบียอย่างเป็นทางการของนายกรัฐมนตรี เมื่อวันที่ 25-26 มกราคม 2565 ที่ผ่านมา เนื่องจากฝ่ายซาอุดีอาระเบียมีความต้องการแรงงานไทย และความร่วมมือนี้จะเป็นประโยชน์กับพี่น้องชาวไทยที่ต้องการเดินทางไปทํางานที่ซาอุดีอาระเบีย ถือเป็นผลประโยชน์ร่วมกันจากการฟื้นฟูความสัมพันธ์ระหว่างสองประเทศ
โฆษกประจําสํานักนายกฯ กล่าวเพิ่มเติมว่า นายกรัฐมนตรีให้ความสําคัญกับการฟื้นฟูความสัมพันธ์ไทย-ซาอุดีอาระเบีย เพราะเชื่อมั่นว่ายังมีโอกาสและช่องทางเพิ่มการทํางานร่วมกันในอีกหลายมิติ ซึ่งจะส่งผลประโยชน์ให้กับประเทศ และประชาชนไทยอีกมาก ทั้งนี้ นายกรัฐมนตรีไม่เพียงต้องการให้ประชาชนไทย และแรงงานที่ตรงกับความต้องการของซาอุดีอาระเบียมีงานทํา มีรายได้เท่านั้น แต่ต้องการให้พี่น้องแรงงานชาวไทยได้รับการดูแลอย่างปลอดภัย ได้รับการคุ้มครอง ได้พัฒนาทักษะซึ่งจะเพิ่มโอกาสให้แรงงานไทย และประเทศไทยอีกด้วย ทั้งนี้ ขอบคุณกระทรวงแรงงาน และหน่วยงานที่เกี่ยวข้อง ขานรับนโยบายรวดเร็วเห็นผลสําเร็จเป็นรูปธรรม
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้มไทยได้รับเกียรติเป็นเจ้าภาพจัดการประชุมสุดยอดผู้นำสตรีโลก 2565 เชื่อมั่นศักยภาพการเป็นเจ้าภาพจัดการประชุมของไทย
วันจันทร์ที่ 20 มิถุนายน 2565
โฆษกรัฐบาลเผย นายกฯ ปลื้มไทยได้รับเกียรติเป็นเจ้าภาพจัดการประชุมสุดยอดผู้นําสตรีโลก 2565 เชื่อมั่นศักยภาพการเป็นเจ้าภาพจัดการประชุมของไทย
พร้อมสร้างความเชื่อมั่นต่อเศรษฐกิจไทยที่ยั่งยืน และคํานึงถึงสิ่งแวดล้อม
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ประเทศไทย ได้รับเกียรติเป็นเจ้าภาพจัดการประชุมสุดยอดผู้นําสตรีโลก 2565 (Global Summit of Women) แสดงถึงความเชื่อมั่นของนานาประเทศต่อไทยในการส่งเสริมบทบาทของสตรีในภาคธุรกิจและเศรษฐกิจ ทั้งในระดับภูมิภาคและระดับโลก
การประชุมสุดยอดผู้นําสตรีโลก 2565 กําหนดจัดขึ้นระหว่างวันที่ 23 - 25 มิถุนายน 2565 ณ กรุงเทพฯ ภายใต้หัวข้อหลัก “Women: Creating Opportunities in the New Reality” โดยประเทศไทยจะได้ให้การต้อนรับผู้เข้าร่วมประชุมกว่า 1,000 คนจากกว่า 60 ประเทศ ซึ่งการประชุมดังกล่าวจะเป็นการประชุมระดับนานาชาติขนาดใหญ่ครั้งแรกที่จัดขึ้นแบบพบปะ (face-to-face) ในรอบ 2 ปี และเป็นโอกาสให้ไทยแสดงศักยภาพในอุตสาหกรรมไมซ์ (MICE) และการเป็นประเทศเป้าหมาย (world destination) ทั้งในด้านการจัดประชุมระดับนานาชาติ และการท่องเที่ยวของไทย ภายหลังเปิดประเทศ และเตรียมพร้อมสําหรับการฟื้นตัวอย่างรวดเร็วของการจัดงานระหว่างประเทศ โดยคาดว่าการประชุมดังกล่าวจะสามารถสร้างรายได้ให้กับประเทศได้กว่า 80 ล้านบาท
ทั้งนี้ สํานักงานส่งเสริมการจัดประชุมและนิทรรศการ (องค์การมหาชน) (สสปน.) ระบุว่า แม้ว่าประเทศไทยจะได้รับผลกระทบจากสถานการณ์โควิด-19 แต่อุตสาหกรรม MICE ในประเทศไทยยังสามารถสร้างรายได้กว่า 33.2 พันล้านบาท และสร้างงานมากกว่า 46,000 ตําแหน่งในปีที่ผ่านมา โดยนอกเหนือจากกิจกรรมระดับนานาชาติ 23 งานที่ได้รับการสนับสนุนจาก สสปน. ในปี 2565 แล้ว การประชุมผู้นําเขตเศรษฐกิจเอเปค (APEC 2022) ซึ่งกําหนดขึ้นระหว่างวันที่ 18-19 พฤศจิกายน 2565 ที่กรุงเทพฯ จะเป็นอีกหนึ่งไฮไลท์ที่จะดึงดูดความสนใจของโลกมายังประเทศไทย
โฆษกประจําสํานักนายกรัฐมนตรี กล่าวว่า “นายกรัฐมนตรีตอบรับการเป็นประธาน และกล่าวปาฐกถาพิเศษในพิธีเปิดการประชุมสุดยอดผู้นําสตรีโลก ในวันพฤหัสบดีที่ 23 มิถุนายน 2565 นี้ โดยเวทีสุดยอดผู้นําสตรีโลกนี้ เป็นโอกาสที่ไทยจะใช้แสดงศักยภาพ ความมุ่งมั่น ความสามารถ และความคิดสร้างสรรค์ในการเป็นเจ้าภาพจัดการประชุม และสร้างความเชื่อมั่นต่อเศรษฐกิจไทย โดยเน้นการพัฒนาเศรษฐกิจอย่างต่อเนื่อง ยั่งยืน และคํานึงถึงสิ่งแวดล้อม”
รัฐบาลไทย-ข่าวทำเนียบรัฐบาล-องคมนตรี ติดตามความก้าวหน้าการพัฒนางานรพ.เขาชะเมาเฉลิมพระเกียรติ ๘๐ พรรษา จังหวัดระยอง
วันพฤหัสบดีที่ 25 สิงหาคม 2565
องคมนตรี ติดตามความก้าวหน้าการพัฒนางานรพ.เขาชะเมาเฉลิมพระเกียรติ ๘๐ พรรษา จังหวัดระยอง
องคมนตรี ติดตามความก้าวหน้าการพัฒนางานสําคัญของ โรงพยาบาลเขาชะเมาเฉลิมพระเกียรติ ๘๐ พรรษา จังหวัดระยอง พร้อมให้กําลังใจเจ้าหน้าที่ปฏิบัติงานที่ร่วมกันดูแลสุขภาพประชาชนในพื้นที่
องคมนตรี ติดตามความก้าวหน้าการพัฒนางานสําคัญของ โรงพยาบาลเขาชะเมาเฉลิมพระเกียรติ ๘๐ พรรษาจังหวัดระยอง พร้อมให้กําลังใจเจ้าหน้าที่ปฏิบัติงานที่ร่วมกันดูแลสุขภาพประชาชนในพื้นที่
วันนี้ (25 สิงหาคม 2565 ) ที่โรงพยาบาลเขาชะเมาเฉลิมพระเกียรติ ๘๐ พรรษา จังหวัดระยอง พลอากาศเอก ชลิต พุกผาสุข องคมนตรี รองประธานกรรมการมูลนิธิเทพรัตนเวชชานุกูล พร้อมด้วยนายแพทย์ณรงค์ อภิกุลวณิช ผู้ตรวจราชการกระทรวงสาธารณสุข เขตสุขภาพที่ 6 คณะผู้บริหาร และหน่วยงานที่เกี่ยวข้อง ตรวจเยี่ยมให้กําลังใจการปฏิบัติงานและติดตามความก้าวหน้าการพัฒนางานสําคัญของโรงพยาบาล พร้อมมอบของเยี่ยมให้กับผู้ป่วย
นายแพทย์ณรงค์กล่าวว่า โรงพยาบาลเขาชะเมาเฉลิมพระเกียรติ ๘๐ พรรษา จังหวัดระยอง เป็นโรงพยาบาลชุมชนขนาด 30 เตียง มีหน่วยบริการปฐมภูมิ (รพ.สต./สอน.) ในเขตรับผิดชอบ จํานวน 6 แห่ง ดําเนินงานตามวิสัยทัศน์ คือ “โรงพยาบาลเฉลิมพระเกียรติเพื่อประชาชนสุขภาพดีภาคีเครือข่ายมีส่วนร่วม ภายในปี 2567” มีผลงานการดําเนินที่สําคัญหลายด้าน อาทิ การส่งเสริมและคุ้มครองผู้บริโภค โดยให้ความรู้แก่ผู้มารับบริการในการใช้ยาปฏิชีวนะอย่างสมเหตุผล, จัดสิ่งแวดล้อมตามมาตรฐาน GREEN & CLEAN Hospital โดยผ่านเกณฑ์การประเมิน ระดับดีมากและมุ่งสู่การเป็นโรงพยาบาลสีเขียว รมณียสถาน, คลินิกผู้สูงอายุให้บริการดูแลค้นหาปัญหาหรือกลุ่มอาการที่พบบ่อยในผู้สูงอายุ (Geriatric syndrome) มีการดูแลผู้ป่วยแบบประคับประคอง เพื่อเตรียมความพร้อมให้ผู้ป่วย โดยจัดสภาพแวดล้อมที่บ้านและจัดห้องสุขนิรันดร์ในโรงพยาบาล, จัดโครงการพาหมอไปหาผู้ป่วย ในกลุ่มผู้ป่วยโรคหลอดเลือดสมอง ผู้ป่วยระยะกลาง และผู้พิการด้านการเคลื่อนไหวในพื้นที่, จัดตั้งศูนย์สาธิตและยืมอุปกรณ์เครื่องช่วยความพิการฟื้นฟูสมรรถภาพ, บูรณาการร่วมกันกับภาคีเครือข่าย ทั้ง 6 รพ.สต./สอน. ดูแลผู้ป่วยโรคไม่ติดต่อเรื้อรังและโรคหัวใจ เพื่อลดความแออัด ลดการส่งต่อไปยังโรงพยาบาลศูนย์/โรงพยาบาลทั่วไป และออกให้บริการการแพทย์เฉพาะทางร่วมกับกรมการแพทย์ ดูแลประชาชนในพื้นที่ห่างไกล
นอกจากนี้ ยังจัดโครงการรวมดวงใจโรงพยาบาลชุมชนเฉลิมพระเกียรติทําความดีเพื่อประชาชนเนื่องในโอกาสวันคล้ายวันพระราชสมภพสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีครบรอบ 67 พรรษา 2 เมษายน 2565 ตรวจคัดกรองมะเร็งลําไส้ 143 ราย พบผิดปกติ 1 ราย คัดกรองมะเร็งปากมดลูก138 ราย พบผิดปกติ 5 ราย ได้รับการส่งต่อรักษาตามแนวทาง
********************************** 25 สิงหาคม 2565
รัฐบาลไทย-ข่าวทำเนียบรัฐบาล-สธ. ให้หน่วยบริการทุกแห่งเตรียมพร้อมดูแลประชาชนช่วงสงกรานต์ และบริการฉีดวัคซีนโควิด 19
วันพฤหัสบดีที่ 7 เมษายน 2565
สธ. ให้หน่วยบริการทุกแห่งเตรียมพร้อมดูแลประชาชนช่วงสงกรานต์ และบริการฉีดวัคซีนโควิด 19
รองนายกรัฐมนตรีและรัฐมนตรีว่าการกระทรวงสาธารณสุข ให้หน่วยบริการสังกัดกระทรวงสาธารณสุขทุกแห่งเตรียมความพร้อมดูแลประชาชนช่วงเทศกาลสงกรานต์ และให้ผู้บริหารในพื้นที่ประจําการดูแลสถานการณ์
รองนายกรัฐมนตรีและรัฐมนตรีว่าการกระทรวงสาธารณสุข ให้หน่วยบริการสังกัดกระทรวงสาธารณสุขทุกแห่งเตรียมความพร้อมดูแลประชาชนช่วงเทศกาลสงกรานต์ และให้ผู้บริหารในพื้นที่ประจําการดูแลสถานการณ์พร้อมทั้งเปิดบริการฉีดวัคซีนโควิด 19 ให้กับผู้ที่ต้องการในทุกโรงพยาบาลและรพ.สต. เพื่อขยายการรับวัคซีนให้มากที่สุด ลดความเสี่ยงติดเชื้อและเสียชีวิตของผู้สูงอายุ
วันนี้ (7 เมษายน 2565) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า กระทรวงสาธารณสุขได้มีข้อสั่งการไปยังหน่วยบริการสาธารณสุขทุกแห่ง เตรียมความพร้อมให้บริการประชาชนในช่วง 7 วันอันตรายเทศกาลสงกรานต์ ตั้งแต่วันที่ 11–17 เมษายน 2565 เนื่องจากมีผู้ที่เดินทางกลับภูมิลําเนาจํานวนมาก โดยนอกจากการเตรียมการรองรับในกรณี
เกิดอุบัติเหตุฉุกเฉิน ทั้งการรักษา ระบบส่งต่อ ห้องผ่าตัด กําลังคน ยาและเวชภัณฑ์ยา ได้ให้โรงพยาบาลรวมถึงรพ.สต.ในพื้นที่ใช้โอกาสนี้ให้บริการฉีดวัคซีนโควิด 19 ให้กับผู้สูงอายุและลูกหลานที่เดินทางกลับภูมิลําเนาและต้องการฉีดวัคซีนหรือครบระยะการรับวัคซีนเข็มกระตุ้น เพื่อขยายการรับวัคซีนให้มากที่สุด โดยให้กรมควบคุมโรคประสานกับสํานักงานสาธารณสุขจังหวัดจัดส่งวัคซีนไปให้เพียงพอ ส่วนผู้บริหารในพื้นที่ ทั้งนายแพทย์สาธารณสุขจังหวัด ผู้อํานวยการโรงพยาบาลศูนย์/โรงพยาบาลทั่วไป ให้อยู่ประจําในพื้นที่เพื่อบริหารจัดการสถานการณ์ในช่วงเทศกาลสงกรานต์ให้เป็นไปอย่างมีประสิทธิภาพ
“ขอฝากพี่น้องประชาชนในช่วงสงกรานต์นี้ หากตนเองหรือผู้สูงอายุที่บ้านยังไม่ได้รับวัคซีนหรือวัคซีนเข็มกระตุ้น ขอให้ไปฉีดวัคซีนได้ที่สถานพยาบาลในสังกัดกระทรวงสาธารณสุขทุกแห่งทั่วประเทศ เนื่องจากผู้ติดเชื้อโควิด 19 ที่เสียชีวิตกว่า 90% เป็นกลุ่ม 608 ซึ่งหากมีการฉีดวัคซีนในกลุ่มนี้ได้มากขึ้น จะช่วยปิดความเสี่ยงและลดความสูญเสียที่อาจจะเกิดขึ้นได้” นายอนุทินกล่าว
************************************** 7 เมษายน 2565
รัฐบาลไทย-ข่าวทำเนียบรัฐบาล-ดีอีเอส เผยศาลสั่งปิด 50 ยูอาร์แอลประเดิมเปิดสัปดาห์แรกปี 65
วันพฤหัสบดีที่ 6 มกราคม 2565
ดีอีเอส เผยศาลสั่งปิด 50 ยูอาร์แอลประเดิมเปิดสัปดาห์แรกปี 65
ดีอีเอส เผยศาลสั่งปิด 50 ยูอาร์แอลประเดิมเปิดสัปดาห์แรกปี 65
โฆษกดีอีเอสฝ่ายการเมืองเผยประเดิมต้นปี65มีคําสั่งศาลปิดกั้นและลบเนื้อหาผิดกฎหมาย50ยูอาร์แอลย้ํากระทรวงดิจิทัลฯทํางานเชิงรุกต่อเนื่องหวังขจัดปัญหาข้อความเท็จให้หมดจากสังคมโซเชียล
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าจากแนวโน้มปัญหาการโพสต์ข้อความเท็จที่ยังมีการแพร่กระจายบนช่องทางโซเชียลต่างๆจํานวนมากสร้างความตื่นตระหนกความสับสนให้กับประชาชนและกระทบต่อความมั่นคงของชาตินายชัยวุฒิธนาคมานุสรณ์รัฐมนตรีว่าการกระทรวงดิจิทัลฯได้เร่งติดตามปัญหาเชิงรุกมีการมอนิเตอร์สถานการณ์ทั้งในและต่างประเทศทุกวัน
ทั้งนี้สถานการณ์ข่าวปลอมและการดําเนินการตามพ.ร.บ.คอมพิวเตอร์ฯระหว่างวันที่27ธ.ค.64 – 2ม.ค.65พบว่ามีการดําเนินการกับผู้กระทําความผิดตามพ.ร.บ.คอมพิวเตอร์ฯจํานวน19ยูอาร์แอลแบ่งเป็นเฟซบุ๊ก11ยูอาร์แอลยูทูบ6ยูอาร์แอลและทวิตเตอร์2ยูอาร์แอล
ทางด้านการดําเนินคดีกับผู้กระทําความผิดดีอีเอสได้ประสานหน่วยงานเจ้าของเรื่องมาร้องทุกข์ดําเนินคดีกับผู้กระทําความผิดแล้วโดยในช่วงสัปดาห์ดังกล่าวศาลสั่งปิดกั้นและลบเนื้อหาที่ผิดพ.ร.บ.คอมพิวเตอร์ฯแล้ว2คําสั่งจํานวน50ยูอาร์แอลโดยเป็นเนื้อหาเกี่ยวกับความมั่นคง
“ขอฝากความห่วงใยให้แก่พี่น้องประชาชนที่ใช้สื่อสังคมออนไลน์ให้ระมัดระวังและไตร่ตรองข้อมูลให้รอบด้านหากโพสต์ข้อความที่เป็นเท็จสร้างข่าวปลอมในระบบคอมพิวเตอร์รวมถึงผู้ที่แชร์ข้อความนั้นถือว่ามีความผิดตามกฎหมาย”นางสาวนพวรรณกล่าว
************
รัฐบาลไทย-ข่าวทำเนียบรัฐบาล-ศบค. ชี้แจงการฉีดวัคซีนในเด็ก 5-11 ปี ล็อตแรกมาถึงประเทศไทยพรุ่งนี้ (26 มกราคม 2565)
วันศุกร์ที่ 28 มกราคม 2565
ศบค. ชี้แจงการฉีดวัคซีนในเด็ก 5-11 ปี ล็อตแรกมาถึงประเทศไทยพรุ่งนี้ (26 มกราคม 2565)
ศบค. ชี้แจงการฉีดวัคซีนในเด็ก 5-11 ปี ล็อตแรกมาถึงประเทศไทยพรุ่งนี้ (26 มกราคม 2565)
วันนี้ (25 มกราคม 2565) เวลา 12.30 น. ณ ทําเนียบรัฐบาล พญ.สุมนี วัชรสินธุ์ ผู้อํานวยการสํานักสื่อสารความเสี่ยงและพัฒนาพฤติกรรมสุขภาพ กรมควบคุมโรค ในฐานะผู้ช่วยรองโฆษก ศบค. ได้ตอบคําถามสื่อมวลชนในการแถลงข่าวศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ต่อกรณีวัคซีนโควิค – 19 ในเด็ก 5 – 11 ปี
วัคซีนเพื่อใช้กับเด็ก 5 - 11 ปี ได้รับการอนุมัติให้ใช้แล้ว เป็นไฟเซอร์ฝาสีส้มอนุมัติให้ใช้เฉพาะเด็ก ล๊อตแรกจะมาถึงประเทศไทยพรุ่งนี้ วันที่ 26 มกราคม 2565 โดยจะฉีดให้เด็กที่มีโรคประจําตัว 7 กลุ่มโรคก่อน ซึ่งเด็กที่เข้าข่ายการรับวัคซีนจะต้องไปรับวัคซีนที่สถานพยาบาล และล๊อตถัดไปจะเป็นการรับวัคซีนที่สถานศึกษาในทุกจังหวัด ตามที่ คณะกรรมการโรคติดต่อจังหวัดได้รับการลงทะเบียน โดยจะเริ่มจากเด็ก ป.6 ก่อน แล้วลดหลั่นไปตามระดับชั้น ป.5 ป.4 ลงไป
ทั้งนี้ ขอเน้นย้ําว่า วัคซีนเด็กคือไฟเซอร์ที่ให้ใช้กับเด็กคือไฟเซอร์ฝาสีส้มเท่านั้น ส่วนไฟเซอร์ฝาสีม่วงของผู้ใหญ่ ใช้กับเด็กไม่ได้ โดยในช่วงสัปดาห์แรกหลังรับวัคซีน ขอให้เด็กที่ได้รับวัคซีนไม่ร่วมกิจกรรมที่มีการออกกําลังกายอย่างหนัก เพื่อลดผลข้างเคียงให้น้อยที่สุด และเป็นไปตามข้อแนะนําสําหรับการรับวัคซีนในเด็ก
รัฐบาลไทย-ข่าวทำเนียบรัฐบาล-​รัฐบาลย้ำใช้กฎหมาย PDPA เพื่อประโยชน์คุ้มครองกับประชาชน ให้เวลาผู้ประกอบการขนาดเล็กปรับตัว ดีอีเอสเตรียมประกาศกฎหมาย 8 ฉบับผ่อนคลายเกณฑ์สำหรับเอสเอ็มอี
วันอาทิตย์ที่ 19 มิถุนายน 2565
​รัฐบาลย้ําใช้กฎหมาย PDPA เพื่อประโยชน์คุ้มครองกับประชาชน ให้เวลาผู้ประกอบการขนาดเล็กปรับตัว ดีอีเอสเตรียมประกาศกฎหมาย 8 ฉบับผ่อนคลายเกณฑ์สําหรับเอสเอ็มอี
​รัฐบาลย้ําใช้กฎหมาย PDPA เพื่อประโยชน์คุ้มครองกับประชาชน ให้เวลาผู้ประกอบการขนาดเล็กปรับตัว ดีอีเอสเตรียมประกาศกฎหมาย 8 ฉบับผ่อนคลายเกณฑ์สําหรับเอสเอ็มอี คาด 4 ฉบับมีผลบังคับสัปดาห์หน้า
วันที่ 19 มิ.ย. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่พระราชบัญญัติ(พ.ร.บ.)คุ้มครองข้อมูลส่วนบุคคล พ.ศ. 2562 หรือกฎหมาย PDPA ได้มีผลบังคับใช้ตั้งแต่วันที่ 1 มิ.ย. 2565 กระทรวงดิจิทัลเพื่อเศรษฐกิจและสังคม (ดีอีเอส) ได้เร่งดําเนินการสร้างความรู้ความเข้าใจแก่หน่วยงานที่เกี่ยวข้องและประชาชนทั่วไปถึงรายละเอียดและประโยชน์ของข้อกฎหมาย
ทั้งนี้ ตามนโยบายของพล.อ.ประยุทธ์ จันทร์โอชา นายกรัฐมนตรีและรมว.กลาโหม ที่ได้กําชับให้หน่วยงานที่เกี่ยวข้องดําเนินการให้ประชาชนเข้าใจถึงเจตนารมณ์แท้จริงที่กฎหมายมุ่งคุ้มครองข้อมูลส่วนบุคคลด้วยมาตรฐานสากล ขณะเดียวกันผู้ที่เกี่ยวข้องก็มีภาระในการปฏิบัติตามกฎหมายน้อยที่สุด ให้เวลาในการปรับตัวโดยเฉพาะเอสเอ็มอี
น.ส.ไตรศุลี กล่าวว่า เพื่อให้เป็นไปตามแนวนโยบายของนายกรัฐมนตรี ดีอีเอสได้เตรียมประกาศกฎหมาย 8 ฉบับ ซึ่งจะมีผลผ่อนคลายความเข้มงวดของกฎหมาย PDPA ที่จะบังคับใช้ต่อผู้ประกอบการเอสเอ็มอี โดย 4 ฉบับ เป็นประกาศคณะกรรมการคุ้มครองข้อมูลส่วนบุคคล ซึ่งคาดว่าจะประกาศในราชกิจจานุเบกษาและมีผลบังคับในสัปดาห์หน้า ส่วนอีก 4 ฉบับจะทยอยประกาศภายในเดือนมิ.ย.ต่อไป
“ดีอีเอสกําลังดําเนินการตามแนวนโยบายของนายกรัฐมนตรี ที่ได้กําชับว่าเนื่องจาก PDPA เป็นกฎหมายใหม่สําหรับประเทศไทย ในช่วงเริ่มต้นขอให้เน้นการให้ความรู้ความเข้าใจ ให้ภาระเกิดกับผู้เกี่ยวข้องน้อยที่สุด” น.ส.ไตรศุลี กล่าว
น.ส.ไตรศุลี กล่าวว่า การผลักดันให้กฎหมาย PDPA มีผลบังคับ ให้ข้อมูลส่วนบุคคลของประชาชนได้รับความคุ้มครองนี้ จะเป็นส่วนทําให้ประเทศไทยมีกฎหมายที่เป็นโครงสร้างพื้นฐานสําหรับการขับเคลื่อนเศรษฐกิจดิจิทัลที่ได้มาตรฐานและเป็นสากล จากปัจจุบันไทยมีกฎหมายครอบคลุมเกือบทุกด้านแล้วไม่ว่าจะเป็น พ.ร.บ.ว่าด้วยธุรกรรมทางอิเล็กทรอนิกส์ พ.ร.บ.การรักษาความมั่นคงปลอดภัยไซเบอร์ พ.ร.บ.ว่าด้วยการกระทําความผิดเกี่ยวกับคอมพิวเตอร์
ทั้งนี้ หากประชาชนมีข้อสงสัยเกี่ยวกับกฎหมาย PDPA สามารถติดตามข้อมูลด้วยตนเองได้ที่เฟซบุ๊ค PDPC Thailand หรือ โทร 1111
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับมาตรฐานงานทางเพิ่มความปลอดภัยในการเดินทางและการขนส่ง
วันพฤหัสบดีที่ 17 กุมภาพันธ์ 2565
กรมทางหลวงชนบท ยกระดับมาตรฐานงานทางเพิ่มความปลอดภัยในการเดินทางและการขนส่ง
ตามนโยบายของรัฐมนตรีว่าการกระทรวงคมนาคม เสริมผิวจราจรสาย สข.4040 จังหวัดสงขลา คืบหน้ากว่า 60%
กรมทางหลวงชนบท (ทช.) กระทรวงคมนาคม โดยแขวงทางหลวงชนบทสงขลา ดําเนินโครงการเสริมผิวจราจรบนถนนทางหลวงชนบทสาย สข.4040 แยกทางหลวงแผ่นดินหมายเลข 4135 - บรรจบทางหลวงแผ่นดินหมายเลข 4145 อําเภอหาดใหญ่ คลองหอยโข่ง และสะเดา จังหวัดสงขลา โดยการปูผิวจราจรแบบแอสฟัลท์คอนกรีต รวมระยะทาง 2.35 กิโลเมตร เพื่อเพิ่มประสิทธิภาพความปลอดภัยในการเดินทางและการขนส่งให้กับประชาชนในพื้นที่ เนื่องจากเส้นทางดังกล่าวเป็นเส้นทางที่ไปบรรจบกับถนนสายหลัก ซึ่งเชื่อมต่อไปยังอําเภอหาดใหญ่ ท่าอากาศยานนานาชาติหาดใหญ่ และมีพื้นที่ผ่านบริเวณชุมชนตลอดแนวเส้นทาง ปัจจุบันมีความคืบหน้าการดําเนินงานไปแล้วกว่าร้อยละ 60 และคาดว่าจะดําเนินการแล้วเสร็จภายในเดือนพฤษภาคม 2565 เป็นการยกระดับมาตรฐานงานทางในโครงข่าย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม เพื่อเพิ่มประสิทธิภาพความสะดวกและปลอดภัยในการสัญจรให้กับผู้ใช้เส้นทาง
รัฐบาลไทย-ข่าวทำเนียบรัฐบาล-เห็นชอบแล้ว! วีซ่าระยะยาว (LTR Visa) ต่างชาติที่มีศักยภาพสูงยื่นขอวีซ่าระยะยาว 10 ปี ค่าธรรมเนียมครั้งเดียว 50,000 บาท
วันอังคารที่ 10 พฤษภาคม 2565
เห็นชอบแล้ว!  วีซ่าระยะยาว (LTR Visa) ต่างชาติที่มีศักยภาพสูงยื่นขอวีซ่าระยะยาว 10 ปี ค่าธรรมเนียมครั้งเดียว 50,000 บาท
เห็นชอบแล้ว!  วีซ่าระยะยาว (LTR Visa) ต่างชาติที่มีศักยภาพสูงยื่นขอวีซ่าระยะยาว 10 ปี ค่าธรรมเนียมครั้งเดียว 50,000 บาท
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 10 พฤษภาคม 2565 ว่า ครม.เห็นชอบร่างประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ ตามมาตรการกระตุ้นเศรษฐกิจและการลงทุน โดยการดึงดูดคนต่างด้าวที่มีศักยภาพสูงสู่ประเทศไทย ซึ่งเป็นการอนุญาตให้คนต่างด้าวที่มีศักยภาพสูงเข้ามาอยู่ในราชอาณาจักรเป็นกรณีพิเศษเพื่อการพํานักระยะยาว (Long-term resident visa : LTR Visa) อายุการตรวจลงตรา 10 ปี และเสียค่าธรรมเนียมครั้งเดียวในอัตรา 50,000 บาท (จากเดิม 100,000 บาท) ทั้งนี้ มีผลใช้บังคับเมื่อพ้น 90 วัน นับแต่วันประกาศในราชกิจจานุเบกษา เป็นต้นไป
สาระสําคัญของร่างประกาศกระทรวงมหาดไทย อาทิ 1) กําหนดประเภทการตรวจลงตรา สําหรับผู้พํานักระยะยาวขึ้นใหม่ (Long-term resident visa : LTR Visa) โดยมีอายุการตรวจลงตรา 10 ปี 2) กําหนดคุณสมบัติของคนต่างด้าว 4 กลุ่มเป้าหมายได้แก่ กลุ่มประชากรผู้มีความมั่งคั่งสูง กลุ่มผู้เกษียณอายุจากต่างประเทศ กลุ่มที่ต้องการทํางานจากประเทศไทย และกลุ่มผู้เชี่ยวชาญพิเศษ รวมถึงผู้ติดตามของคนต่างด้าว (คู่สมรสและบุตรที่ชอบด้วยกฎหมายซึ่งมีอายุไม่เกิน 20 ปีจํานวนไม่เกิน 4 คน) 3) กําหนดให้คนต่างด้าวและผู้ติดตามของคนต่างด้าวที่ได้รับเสียค่าธรรมเนียมการตรวจลงตาครั้งเดียวในอัตรา 50,000 บาท (จากเดิม 100,000 บาท) และสามารถยื่นคําขอใบอนุญาตทํางานตามกฏหมายว่าด้วยการบริหารจัดการการทํางานของคนต่างด้าว
รัฐบาลไทย-ข่าวทำเนียบรัฐบาล-ผู้ตรวจฯ ดีอีเอส เป็นประธานเปิดงานเสวนาออนไลน์ เรื่อง “แรงงานรู้ สู้โควิด: สถานะและโอกาส – การระบาดของโรคโควิด – ๑๙ กับแรงงานข้ามชาติ”
วันพฤหัสบดีที่ 8 กรกฎาคม 2564
ผู้ตรวจฯ ดีอีเอส เป็นประธานเปิดงานเสวนาออนไลน์ เรื่อง “แรงงานรู้ สู้โควิด: สถานะและโอกาส – การระบาดของโรคโควิด – ๑๙ กับแรงงานข้ามชาติ”
ผู้ตรวจฯ ดีอีเอส เป็นประธานเปิดงานเสวนาออนไลน์ เรื่อง “แรงงานรู้ สู้โควิด: สถานะและโอกาส – การระบาดของโรคโควิด – ๑๙ กับแรงงานข้ามชาติ”
เมื่อวันที่๗กรกฎาคม๒๕๖๔นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานเปิดการเสวนาออนไลน์เรื่อง“แรงงานรู้สู้โควิด:สถานะและโอกาส–การระบาดของโรคโควิด–๑๙กับแรงงานข้ามชาติ”และร่วมบรรยายในหัวข้อ“บทบาทของICTในสถานการณ์การแพร่ระบาดของโรคโควิด–๑๙ในประเทศไทยซึ่งจัดขึ้นโดยสถาบันเอเชียศึกษาจุฬาลงกรณ์มหาวิทยาลัยได้รับการสนับสนุนจากMekong Institute
โดยการเสวนาฯเป็นการแลกเปลี่ยนความรู้และข้อคิดเห็นระหว่างผู้เชี่ยวชาญจากภาครัฐและเอกชน เกี่ยวกับบทเรียนแนวปฏิบัติที่ดีจากประสบการณ์ในการป้องกันและควบคุมการระบาดใหญ่ของโรคโควิด–๑๙ในประเทศไทยที่ส่งผลกระทบต่อแรงงานข้ามชาติและการจัดการของภาครัฐโดยการเสวนาดังกล่าวมุ่งหวังจะก่อให้เกิดองค์ความรู้ที่เกี่ยวข้องกับการจัดการและควบคุมการแพร่ระบาดของโรคโควิด–๑๙ในกลุ่มแรงงานต่างชาติรวมถึงสร้างความพร้อมให้ประเทศไทยสามารถปรับตัวให้ดํารงอยู่ได้ในสถานการณ์และสภาวะเศรษฐกิจของโลกการเปลี่ยนผ่านไปสู่New NormalหรือNext Normalได้ในที่สุดด้วยความร่วมมือ
ของทุกฝ่าย
**********
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมคณะกรรมการบริหารจัดการแก้ไขปัญหากากอุตสาหกรรม ครั้งที่ 3/2564
วันพุธที่ 24 พฤศจิกายน 2564
ปลัดฯ กอบชัย เป็นประธานการประชุมคณะกรรมการบริหารจัดการแก้ไขปัญหากากอุตสาหกรรม ครั้งที่ 3/2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารจัดการแก้ไขปัญหากากอุตสาหกรรม ครั้งที่ 3/2564
ปลัดฯ กอบชัย เป็นประธานการประชุมคณะกรรมการบริหารจัดการแก้ไขปัญหากากอุตสาหกรรม ครั้งที่ 3/2564
วันนี้ (23 พฤศจิกายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารจัดการแก้ไขปัญหากากอุตสาหกรรม ครั้งที่ 3/2564 โดยที่ประชุมร่วมกันพิจารณา แนวทางการบริหารจัดการกากอุตสาหกรรมแบบครบวงจร (E-Fully Manifest) และการแจ้งเตือนผู้ประกอบกิจการโรงงานอุตสาหกรรมเข้าสู่ระบบฐานข้อมูลกากอุตสาหกรรมกรมโรงงานอุตสาหกรรม โดยมีนายใบน้อย สุวรรณชาตรี ผู้ตรวจราชการกระทรวงอุตสาหกรรม นายธนะ อัลภาชน์ รองเลขาธิการสํานักงานมาตรฐานผลิตภัณฑ์อุตสาหกรรม รักษาการผู้ตรวจราชการกระทรวงอุตสาหกรรม นายวีระกิตติ์ รันทกิจธนวัชร์ รองอธิบดีกรมโรงงานอุตสาหกรรม รักษาการผู้ตรวจราชการกระทรวงอุตสาหกรรม นายวันชัย พนมชัย อธิบดีกรมโรงงานอุตสาหกรรม และผู้บริหารกระทรวงอุตสาหกรรมและผู้เกี่ยวข้อง เข้าร่วมด้วย ณ ห้องประขุมชุณหะวัณ ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 15 มิถุนายน 2564 พนักงานติดเชื้อไวรัส COVID-19 จำนวน 2 ราย
วันพุธที่ 16 มิถุนายน 2564
ประกาศ ขสมก. ประจําวันที่ 15 มิถุนายน 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 15 มิถุนายน 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 15 มิถุนายน 2564 พนักงานติดเชื้อไวรัส COVID-19 จํานวน 2 ราย
รัฐบาลไทย-ข่าวทำเนียบรัฐบาล-เด็กไทยเจ๋ง! นายกฯ ชื่นชมเด็กไทยคว้ารางวัลระดับโลก จากคู่แข่ง 32 ประเทศ ในการประดิษฐ์เข็มขัดดูดซับความชื้น - เพิ่มธาตุอาหารท่อนพันธุ์อ้อย
วันเสาร์ที่ 28 สิงหาคม 2564
เด็กไทยเจ๋ง! นายกฯ ชื่นชมเด็กไทยคว้ารางวัลระดับโลก จากคู่แข่ง 32 ประเทศ ในการประดิษฐ์เข็มขัดดูดซับความชื้น - เพิ่มธาตุอาหารท่อนพันธุ์อ้อย
เด็กไทยเจ๋ง! นายกฯ ชื่นชมเด็กไทยคว้ารางวัลระดับโลก จากคู่แข่ง 32 ประเทศ ในการประดิษฐ์เข็มขัดดูดซับความชื้น - เพิ่มธาตุอาหารท่อนพันธุ์อ้อย
วันนี้ 28 ส.ค. 64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมฝากความชื่นชมถึงนายธนวิชญ์ น้ําใจดี และนายฟิวเจอร์ คงชู นักเรียนชั้นมัธยมศึกษาปีที่ 4 โรงเรียนดํารงราษฎร์สงเคราะห์ จังหวัดเชียงราย ตัวแทนประเทศไทย ที่สามารถชนะรางวัลระดับโลก The Winner of Diploma of Excellence จากผลงานวิจัยชื่อ “Bio-Moisture-Nutrient Absorbing Belt for Promoting the Sugarcane Seedlings Growth from the Local Waste” หรือ เข็มขัดดูดซับความชื้นและให้ธาตุอาหารจากวัสดุเหลือทิ้งในชุมชน โดยร่วมการประกวดสิ่งประดิษฐ์และนวัตกรรมในการอนุรักษ์ทรัพยากรน้ํา Stockholm Junior Water Prize 2021 (SJWP 2021) ในงาน World Water Week ณ กรุงสตอกโฮล์ม ประเทศสวีเดน ซึ่งจัดขึ้นระหว่างวันที่ 23- 27 สิงหาคม 2564  มีเยาวชนเข้าร่วมประกวด จาก 32 ประเทศ
ผลงาน “เข็มขัดดูดซับความชื้นและให้ธาตุอาหารจากวัสดุเหลือทิ้งในชุมชน” ที่ได้รับรางวัลชนะเลิศนี้ พัฒนาขึ้นเพื่อการดูแลท่อนพันธุ์อ้อยระยะแรกปลูก ซึ่งได้นําวัสดุเหลือใช้ในท้องถิ่นมาสร้างนวัตกรรมในลักษณะเข็มขัดที่สามารถอุ้มน้ําไว้สําหรับการเพาะปลูกท่อนพันธุ์อ้อยในระยะแรกปลูก แม้จะปลูกในพื้นที่แห้งแล้ง ช่วยลดการให้น้ํา และช่วยประหยัดค่าใช้จ่ายในการเพาะปลูกมากกว่าร้อยละ 50 เมื่อเปรียบเทียบจากการปลูกโดยใช้วิธีดั้งเดิม นอกจากนี้นี้ยังนําสารสกัดจากสะเดาช่วยไล่และกําจัดแมลงศัตรูอ้อย จึงเป็นการใช้สารธรรมชาติ ลดการใช้สารเคมี ที่จะเป็นการเพิ่มมลพิษให้แหล่งน้ําและดินอีกด้วย
นายกฯ ชื่นชมความสําเร็จในครั้งนี้ ซึ่งเป็นการยืนยันถึงความคิดสร้างสรรค์และความสามารถของเยาวชนไทย รวมถึงการสนับสนุนที่ดีจากทั้งครูอาจารย์ ตลอดจนสถาบันส่งเสริมการสอนวิทยาศาสตร์และเทคโนโลยี (สสวท.) กระทรวงศึกษาธิการ และผู้เกี่ยวข้องทุกฝ่าย รัฐบาลมุ่งมั่นส่งเสริมเยาวชนในการค้นคว้า วิจัย และพัฒนาสิ่งประดิษฐ์ เพื่อยกระดับศักยภาพภาคการเกษตรซึ่งเป็นรากฐานของประเทศไทย สอดคล้องกับโมเดลเศรษฐกิจ BCG (Bio-Circular-Green Economy) และสนับสนุนการพัฒนาที่ยั่งยืน (Sustainable Development Goals) ขององค์การสหประชาชาติ และสอดรับกับนโยบายดังกล่าว ทางกระทรวงเกษตรและสหกรณ์ ได้จัดตั้งศูนย์เทคโนโลยีเกษตรและนวัตกรรม (Agritech and Innovation Center หรือ AIC) เพื่อเป็นศูนย์กลางในการรวบรวมองค์ความรู้ทางด้านเทคโนโลยีและนวัตกรรมการเกษตร ผู้สนใจสามารถนําองค์ความรู้ต่าง ๆ ไปใช้พัฒนาต่อยอดการผลิต สามารถลดต้นทุนการผลิตสินค้าเกษตร และให้สินค้ามีคุณภาพและมาตรฐาน โดยเป็นการทํางานแบบบูรณาการร่วมกัน ภาคเกษตรกร ภาควิชาการ และภาคเอกชน โดยมีรูปแบบโครงสร้าง 1 จังหวัด 1 ศูนย์ ซึ่งตั้งอยู่ที่มหาวิทยาลัยที่ได้รับการคัดเลือก ขณะนี้มี จํานวนทั้งสิ้น 69 สถาบัน 83 แห่ง ทั่วประเทศ
--------------------
รัฐบาลไทย-ข่าวทำเนียบรัฐบาล-โฆษกรัฐบาล เผย ‘นายกฯ สั่งประเมินสถานการณ์โควิด-19 ใกล้ชิด เข้าใจห่วงโซ่ธุรกิจกลางคืน ชี้พร้อมให้ ผับ บาร์ คาราโอเกะ เปิดเร็วขึ้นหากมีแนวโน้มไปในทิศทางที่ดียึดความปลอดภัย
วันเสาร์ที่ 20 พฤศจิกายน 2564
โฆษกรัฐบาล เผย ‘นายกฯ สั่งประเมินสถานการณ์โควิด-19 ใกล้ชิด เข้าใจห่วงโซ่ธุรกิจกลางคืน ชี้พร้อมให้ ผับ บาร์ คาราโอเกะ เปิดเร็วขึ้นหากมีแนวโน้มไปในทิศทางที่ดียึดความปลอดภัย
โฆษกรัฐบาล เผย ‘นายกฯ สั่งประเมินสถานการณ์โควิด-19 ใกล้ชิด เข้าใจห่วงโซ่ธุรกิจกลางคืน ชี้พร้อมให้ ผับ บาร์ คาราโอเกะ เปิดเร็วขึ้นหากมีแนวโน้มไปในทิศทางที่ดียึดความปลอดภัยและประโยชน์ภาพรวมของประเทศเป็นหลัก
วันนี้(20พ.ย.64)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมรับทราบถึงปัญหาความเดือดร้อนของสถานประกอบการธุรกิจกลางคืนผับบาร์คาราโอเกะรวมถึงศิลปินนักดนตรีหลังจากที่ศบค.มีมติให้เลื่อนการเปิดกิจการไปถึงวันที่16มกราคม2565 เข้าใจและเป็นห่วงเกี่ยวกับห่วงโซ่ธุรกิจกลางคืนที่เกี่ยวข้องกันทั้งหมดไม่ว่าจะผู้ประกอบการนักร้องนักดนตรีพนักงานเสริฟรวมไปถึงผู้ค้าขายในช่วงกลางคืน ทั้งนี้รัฐบาลไม่ได้นิ่งนอนใจมีการหยิบยกหารือถึงทางออกกันหลายเวทีอีกทั้งสั่งการให้ติดตามประเมินสถานการณ์ประจําวันอย่างใกล้ชิดเพื่อเร่งแก้ปัญหาของประชาชนทุกกลุ่มโดยยึดความปลอดภัยและประโยชน์สูงสุดของภาพรวมเป็นหลัก
โฆษกประจําสํานักนายกรัฐมนตรีกล่าวต่อไปว่าจากการที่ตัวแทนสถานประกอบการธุรกิจกลางคืนได้ยื่นหนังสือถึงนายกรัฐมนตรีเพื่อให้รัฐบาลพิจารณาเลื่อนการเปิดกิจการ/กิจกรรมให้เร็วขึ้นนั้นคาดว่าจะได้มีการนําประเด็นดังกล่าวเข้าที่ประชุมศบค.ชุดใหญ่ต่อไปโดยแนวโน้มน่าจะเป็นในทิศทางที่ดีตามเงื่อนไขที่ผู้ประกอบการเสนอมาทั้งการเตรียมสถานที่ความปลอดภัยบุคคลากรระบบบริการและเงื่อนไขสําหรับผู้เข้ารับบริการหากมีการประเมินว่าสถานการณ์การแพร่ระบาดของโควิด-19เป็นไปในทิศทางที่ดีขึ้นก็มีโอกาสที่จะเปิดสถานประกอบการธุรกิจกลางคืนได้เร็วกว่าเดิม
“พล.อ.ประยุทธ์ยืนยันว่าจะดูแลภาคส่วนต่างๆที่ได้รับผลกระทบอย่างเต็มที่ต้องประเมินสถานการณ์โควิด-19ประจําวันอย่างใกล้ชิดโดยยึดความปลอดภัยและประโยชน์สูงสุดของภาพรวมของประเทศเป็นหลักแต่หากสถานการณ์ดีขึ้นก็พร้อมรับฟังและปรับเงื่อนไขมาตรการเพื่อให้สอดคล้องกับการเปิดประเทศอย่างแน่นอน”นายธนกรฯกล่าว
————-
รัฐบาลไทย-ข่าวทำเนียบรัฐบาล-ดร.ณพศิษฏ์ จักรพิทักษ์ นั่งเก้าอี้กรรมการผู้อำนวยการใหญ่ คนที่ 10 ของบริษัท วิทยุการบินแห่งประเทศไทย จำกัด
วันพฤหัสบดีที่ 31 มีนาคม 2565
ดร.ณพศิษฏ์ จักรพิทักษ์ นั่งเก้าอี้กรรมการผู้อํานวยการใหญ่ คนที่ 10 ของบริษัท วิทยุการบินแห่งประเทศไทย จํากัด
ได้ดําเนินการสรรหากรรมการผู้อํานวยการใหญ่ ตามขั้นตอนที่กําหนดไว้ตามพระราชบัญญัติคุณสมบัติมาตรฐานสําหรับกรรมการและพนักงานรัฐวิสาหกิจ พ.ศ. 2518 และแก้ไขเพิ่มเติม แนวทางการสรรหาที่กระทรวงการคลังกําหนด
บริษัท วิทยุการบินแห่งประเทศไทย จํากัด (บวท.) กระทรวงคมนาคม ได้ดําเนินการสรรหากรรมการผู้อํานวยการใหญ่ ตามขั้นตอนที่กําหนดไว้ตามพระราชบัญญัติคุณสมบัติมาตรฐานสําหรับกรรมการและพนักงานรัฐวิสาหกิจ พ.ศ. 2518 และแก้ไขเพิ่มเติม แนวทางการสรรหาที่กระทรวงการคลังกําหนด ตั้งแต่เดือนพฤศจิกายน 2564 ที่ผ่านมา บัดนี้การดําเนินการสรรหาได้แล้วเสร็จ โดยได้ ดร.ณพศิษฏ์ จักรพิทักษ์ มาดํารงตําแหน่งกรรมการผู้อํานวยการใหญ่ บริษัท วิทยุการบินแห่งประเทศไทย จํากัด
นายระพี ผ่องบุพกิจ ประธานกรรมการบริษัท วิทยุการบินแห่งประเทศไทย จํากัด เปิดเผยว่า จากการประชุมคณะกรรมการบริษัทฯ ครั้งที่ 3/2565 เมื่อวันที่ 31 มีนาคม 2565 ที่ประชุมมีมติเห็นชอบผลการสรรหา กอญ.บวท. ให้ ดร.ณพศิษฏ์ จักรพิทักษ์ ดํารงตําแหน่ง กอญ.บวท. คนที่ 10 ของ บวท. ซึ่งได้มีการลงนามสัญญาจ้างในวันเดียวกัน โดยมีผลตั้งแต่วันที่ 1 เมษายน 2565
ดร.ณพศิษฏ์ จักรพิทักษ์ เป็นผู้มีความรู้ความสามารถทางด้านวิศวกรรม และ นวัตกรรมดิจิทัล จบการศึกษาระดับปริญญาเอก คณะวิศวกรรมศาสตร์ สาขาวิชาวิศวกรรมไฟฟ้า จากสถาบัน University of Strathclyde ประเทศสกอตแลนด์ ทํางานอยู่ในแวดวงนักวิจัยและพัฒนา ซึ่งก่อนเข้าสมัครสรรหาเป็น กอญ.บวท. ดํารงตําแหน่งคณบดี วิทยาลัยนานาชาตินวัตกรรมดิจิทัล มหาวิทยาลัยเชียงใหม่ นอกจากนั้นยังทําหน้าที่เป็นที่ปรึกษาและกรรมการในองค์กรต่าง ๆ อาทิ เป็นกรรมการในมูลนิธิสถาบันเพื่อพัฒนานวัตกรรม เป็นกรรมการบริษัท ท่าอากาศยานไทย ท่าฟ่า โอเปอร์เรเตอร์ จํากัด
การเข้ารับตําแหน่ง กอญ.บวท. ของ ดร.ณพศิษฏ์ ในครั้งนี้ นับเป็นความท้าทายอย่างยิ่ง เนื่องจากปัจจุบันอุตสาหกรรมการบินทั่วโลกต่างได้รับผลกระทบจากการระบาดของโรคติดเชื้อไวรัส COVID-19 ซึ่ง บวท. เองก็เป็นหนึ่งในหน่วยงานการบินที่ได้รับผลกระทบดังกล่าวอย่างหนักในช่วง 2 - 3 ปี ที่ผ่านมา อย่างไรก็ตามด้วยความรู้ความสามารถของ กอญ.บวท. คนใหม่ สร้างความเชื่อมั่นได้ว่า จะนําพาองค์กรก้าวพ้นจากวิกฤติ และสามารถบริหารจัดการให้เกิดการพัฒนาและต่อยอดนวัตกรรมใหม่ๆ จากความเชี่ยวชาญเฉพาะทางของบุคลากร บวท. เพื่อให้เกิดประโยชน์ต่อองค์กรและอุตสาหกรรมการบินของประเทศในภาพรวม
รัฐบาลไทย-ข่าวทำเนียบรัฐบาล-ส่งออกไทยยังรุ่ง! เดือน ก.พ. 65 ทำรายได้ 23,483.1 ล้านเหรียญสหรัฐ โต 16.2%
วันเสาร์ที่ 26 มีนาคม 2565
ส่งออกไทยยังรุ่ง! เดือน ก.พ. 65 ทํารายได้ 23,483.1 ล้านเหรียญสหรัฐ โต 16.2%
.....
กระทรวงพาณิชย์ เผยตัวเลขการส่งออกเดือน ก.พ. 65 ยังอยู่ในเกณฑ์ดี มีมูลค่าถึง 23,483.1 ล้านเหรียญสหรัฐ (ประมาณ 770,819 ล้านบาท) เพิ่มขึ้น 16.2% และยอดรวม 2 เดือนแรกของปี 65 มีมูลค่า 44,741.7 ล้านเหรียญสหรัฐ (ประมาณ 1,479,131 ล้านบาท) เพิ่มขึ้น 12.2% เกินเป้าที่ตั้งไว้ 3 - 4%
.
10 ตลาดส่งออกที่ขยายตัวสูงสุด ได้แก่ รัสเซีย อาเซียน ฮ่องกง เกาหลีใต้ สหรัฐฯ อินเดีย ไต้หวัน สหราชอาณาจักร CLMV และตะวันออกกลาง โดยปัจจัยสําคัญมาจากภาคการผลิตทั่วโลกขยายตัวต่อเนื่อง ซึ่งเป็นโอกาสสําหรับการส่งออกของไทย แต่ในเดือน มี.ค. - เม.ย. ยังคงต้องติดตามสถานการณ์รัสเซีย - ยูเครน อย่างใกล้ชิด
.
ขณะที่รัฐบาลเร่งเดินหน้ายุทธศาสตร์ “เกษตรผลิต พาณิชย์ตลาด” เพื่อขับเคลื่อนการส่งออก เน้นรายสินค้า เช่น ข้าว ที่ปีนี้คาดว่าจะส่งออกได้ไม่ต่ํากว่า 7 ล้านตัน รวมถึงสินค้าไก่ ที่มีตลาดเพิ่มในตะวันออกกลาง เช่น ซาอุดีอาระเบีย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมช.สาธิต ย้ำทุกบ้านนำผู้สูงอายุเข้ารับการฉีดวัคซีนเข็มกระตุ้น ลดป่วยรุนแรง ลดเสียชีวิต
วันเสาร์ที่ 19 มีนาคม 2565
รมช.สาธิต ย้ําทุกบ้านนําผู้สูงอายุเข้ารับการฉีดวัคซีนเข็มกระตุ้น ลดป่วยรุนแรง ลดเสียชีวิต
รัฐมนตรีช่วยว่าการกระทรวงสาธารณสุข ลงพื้นที่ให้กําลังใจบุคลากร เจ้าหน้าที่ ผู้ปกครองและเด็กนักเรียน ที่เข้ารับบริการฉีดวัคซีนโควิด19 ที่โรงพยาบาลส่งเสริมสุขภาพ (โรงพยาบาลแม่และเด็ก) จ.เชียงใหม่
รัฐมนตรีช่วยว่าการกระทรวงสาธารณสุข ลงพื้นที่ให้กําลังใจบุคลากร เจ้าหน้าที่ ผู้ปกครองและเด็กนักเรียน ที่เข้ารับบริการฉีดวัคซีนโควิด19ที่โรงพยาบาลส่งเสริมสุขภาพ (โรงพยาบาลแม่และเด็ก) จ.เชียงใหม่ พร้อมขอความร่วมมือให้ผู้ปกครองช่วยกันนําผู้สูงอายุที่บ้านมารับการฉีดวัคซีนเข็มที่3เพื่อลดอาการป่วยรุนแรงและเสียชีวิตหากติดเชื้อ
วันนี้ (19มีนาคม2565)ที่โรงพยาบาลส่งเสริมสุขภาพ (โรงพยาบาลแม่และเด็ก) อ.เมือง จ.เชียงใหม่ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุข นายแพทย์สราวุฒิ บุญสุข รองอธิบดีกรมอนามัย นายแพทย์ทศเทพ บุญทอง สาธารณสุขนิเทศก์ เขตสุขภาพที่1และคณะ ลงพื้นที่ตรวจเยี่ยมให้กําลังใจบุคลากรทางการแพทย์ เจ้าหน้าที่โรงพยาบาล และเยี่ยมชมจุดให้บริการฉีดวัคซีนป้องกันโควิด19ในกลุ่มเด็ก5 – 11ปี
ดร.สาธิต กล่าวว่า ในช่วงสถานการณ์โควิด19ที่ผ่านมา โรงพยาบาลส่งเสริมสุขภาพ (โรงพยาบาลแม่และเด็ก)ได้มีส่วนร่วมในการจัดบริการผู้ป่วยโควิดอย่างเข้มแข็ง โดยมีศูนย์ดูแลแม่และเด็กที่ติดเชื้อโควิด19ตั้งแต่เดือนพฤษภาคม – ตุลาคม2564ดูแลแม่และเด็กที่ติดเชื้อรวม91ราย และยังจัดตั้งโรงพยาบาลสนามสําหรับดูแลแม่และเด็กที่ติดเชื้อ เพื่อรองรับและแบ่งเบาภาระในการดูแลประชาชนกลุ่มเสี่ยงและเปราะบางในพื้นที่จังหวัดเชียงใหม่ รวมถึงมีพื้นที่พิเศษดูแลแม่ เด็กและหญิงตั้งครรภ์ที่ติดเชื้อตามมาตรฐานของกระทรวงสาธารณสุข ให้ผู้ปกครองสามารถอยู่ร่วมดูแลเด็กเล็กในขณะที่พักรักษาตัว เพื่อให้ความอบอุ่น ปลอดภัย และสะดวกต่อการดูแล
นอกจากนี้ ยังได้จัดบริการฉีดวัคซีนป้องกันโรคโควิด19โดยวันนี้มีผู้ปกครองนําเด็กนักเรียนมาเข้ารับการฉีดวัคซีนไฟเซอร์ ฝาสีส้ม จากโรงเรียนต่างๆ ในพื้นที่ จ.เชียงใหม่13แห่ง จํานวน470คน ซึ่งตั้งแต่เมษายน2564ถึง กุมภาพันธ์2565ศูนย์บริการฉีดวัคซีนโควิด19โรงพยาบาลส่งเสริมสุขภาพ จ.เชียงใหม่ ให้บริการฉีดวัคซีนไปแล้ว83,804ราย ทั้งนี้ ได้ย้ําผู้ปกครองที่นําเด็กมาฉีดวัคซีนให้ช่วยกันรณรงค์นําผู้สูงอายุที่บ้านเข้ามารับการฉีดวัคซีนเข็มที่3เป็นเข็มกระตุ้นด้วย เนื่องจากจะช่วยลดอาการป่วยรุนแรงและลดการเสียชีวิต หากติดเชื้อโควิด19ได้
สําหรับโรงพยาบาลส่งเสริมสุขภาพ (โรงพยาบาลแม่และเด็ก) ศูนย์อนามัยที่1เชียงใหม่ มีการพัฒนาคุณภาพระบบการให้บริการด้านการส่งเสริมสุขภาพทุกกลุ่มวัยและอนามัยสิ่งแวดล้อม ตลอดจนเสริมสร้างความรอบรู้ด้านสุขภาพให้ผู้มารับบริการทุกกลุ่มวัยและครอบครัว ให้สามารถดูแลสุขภาพด้วยตนเอง ปี2564มีผู้มารับบริการแผนกผู้ป่วยนอกทั้งหมด32,999ราย
****************************************** 19มีนาคม2565
รัฐบาลไทย-ข่าวทำเนียบรัฐบาล-Thailand- UK to strengthen comprehensive relations and cooperation
วันพฤหัสบดีที่ 7 ตุลาคม 2564
Thailand- UK to strengthen comprehensive relations and cooperation
Thailand- UK to strengthen comprehensive relations and cooperation
October 6, 2021, at 14.00 hrs, at the Ivory Room, Thai Khu Fah Building, Government House, H.E. Mr. Mark Gooding, Ambassador of the United Kingdom to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his assumption of the position. Government Spokesperson Thanakorn Wangboonkongchana disclosed gist of the meeting as follows:
The Prime Minister expressed pleasure to officially meet the UK Ambassador and welcomed him to Thailand. He emphasized a wish for Thailand and UK to maximize existing cooperation mechanisms in increasing trade and investment, especially in healthcare, science, technology, and innovation, for post-COVID-19 sustainable economic rehabilitation. He hoped that the two countries would rush in enhancing cooperation for sustainable recovery.
The UK Ambassador expressed pleasure to be tenured in Thailand, and conveyed the regards of Prime Minister Boris Johnson to the Prime Minister. Thailand and UK have been forging close and cordial relations for over 400 years. The Ambassador commits to further reinforce mutual relations and build on the mutually beneficial cooperation toward tangible outcome in all dimensions, be it, political cooperation, increase of trade and investment value, and regional cooperation.
Both parties came to terms to seek further cooperation in the areas of infrastructure, digital, innovation, environment, and climate change for mutual interests. They also agreed that the two countries have shared similar challenges, such as the ageing society and digital disruption, and that educational cooperation should, therefore, be promoted.
On climate change, on which both Thailand and UK have placed importance, UK is scheduled to host the 26th United Nations Climate Change conference (COP26) in Glasgow. The Prime Minister took the occasion to thank UK for its bilateral cooperation on the issue. Thailand strives to become a climate-resilient and low-carbon society by aiming to reduce its greenhouse gas emissions by 20-25% within 2030, and to achieve carbon neutrality by 2065-2070. The country is also developing the Long-Term Low Greenhouse Gas Emission Development Strategy.
With regard to healthcare cooperation, the Prime Minister was pleased that UK’s AstraZeneca has chosen Thailand as its COVID-19 vaccine production base and distribution hub in the Southeast Asian region. The Ambassador also congratulated Thailand’s success on COVID-19 vaccination.
Toward the end of the meeting, the Prime Minister conveyed his regard to Prime Minister Boris Johnson, and wished the newly reshuffled cabinet of UK a successful endeavor.
รัฐบาลไทย-ข่าวทำเนียบรัฐบาล-"นายกฯ" ยินดี ชื่นชม โนราไทย โชว์ไกล ถึง "เวนิส" ขอบคุณทุกฝ่ายผลักดัน ซอฟเพาเวอร์ไทย สู่สายตาชาวโลก
วันเสาร์ที่ 28 พฤษภาคม 2565
"นายกฯ" ยินดี ชื่นชม โนราไทย โชว์ไกล ถึง "เวนิส" ขอบคุณทุกฝ่ายผลักดัน ซอฟเพาเวอร์ไทย สู่สายตาชาวโลก
รองโฆษกรัฐบาลเผย "นายกฯ" ยินดี ชื่นชม โนราไทย โชว์ไกล ถึง "เวนิส" ขอบคุณทุกฝ่ายผลักดัน ซอฟเพาเวอร์ไทย สู่สายตาชาวโลก
วันที่28พ.ค.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมแสดงความยินดีและชื่นชมการเเสดงโนราของผศ.ธรรมนิตย์นิคมรัตน์ศิลปินแห่งชาติประจําปี2564ผู้มุ่งมั่นสืบสาน“มโนราห์”ในโครงการโนราไทยไปเวนิสนิทรรศการศิลปะร่วมสมัยและกิจกรรมส่งเสริมวัฒนธรรมปี2022 “มรดกโนรา: Spirit of NORA”ที่เมืองเวนิสประเทศอิตาลีจัดขึ้นระหว่างวันที่26พ.ค. - 3ก.ค. 2565ณPalazzo Pisani Santa Marinaนครเวนิสสาธารณรัฐอิตาลีในรูปแบบเทศกาลศิลปะร่วมสมัยเบียนนาเล่(Biennale)ผ่านนิทรรศการSpirit of NORA: Intangible Culture Heritage Of Thailand
น.ส.ไตรศุลีกล่าวว่าการแสดงดังกล่าวเกิดขึ้นจากการผลักดันของสงขลาพาวิเลียนร่วมด้วยกรมส่งเสริมวัฒนธรรมกระทรวงวัฒนธรรมสภาวัฒนธรรมไทยในสาธารณรัฐอิตาลีฝ่ายศิลปวัฒนธรรมมหาวิทยาลัยศิลปากรและมูลนิธิสงขลาเมืองเก่านอกจากการแสดงรําโนราบนเรือกอนโดลาซึ่งเป็นเหมือนสัญลักษณ์ที่สําคัญของนครเวนิสแล้วยังมีนิทรรศการมรดกโนราจัดแสดงศิลปะหลากหลายรูปแบบเพื่อนําเสนอเกี่ยวกับโนรา โดยได้รับความสนใจจากชาวนครเวนิสนักท่องเที่ยวรวมถึงคนไทยในนครเวนิสเป็นอย่างมาก
น.ส.ไตรศุลีกล่าวว่านายกรัฐมนตรีขอบคุณทุกฝ่ายที่เกี่ยวข้องที่ช่วยกันผลักดันศิลปวัฒนธรรมไทยให้ได้เผยแพร่สู่สายตาชาวโลกอันเป็นการส่งเสริมซอฟเพาเวอร์ไทยให้ชาวต่างชาติได้เห็นมรดกทางวัฒนธรรมของไทยที่ทรงคุณค่าและมีเอกลักษณ์โดดเด่นโดยย้ําว่ารัฐบาลมุ่งต่อยอดมรดกทางวัฒนธรรมพร้อมส่งเสริมเครือข่ายผู้สร้างงานศิลปะให้เข้มแข็ง เพื่อพัฒนางานด้านศิลปวัฒนธรรมของไทยสู่สากลสร้างการยอมรับต่อยอดสู่การท่องเที่ยวนําพาสังคมไปสู่ความมั่งคั่งยั่งยืนด้วยทุนทางวัฒนธรรมของคนไทย
น.ส.ไตรศุลีกล่าวว่าสําหรับโนราได้รับการยกให้เป็นมรดกภูมิปัญญาทางวัฒนธรรมที่จับต้องไม่ได้ของมนุษยชาติจากองค์การยูเนสโกมีคุณค่าและความสําคัญในฐานะศิลปะการแสดงที่สืบทอดทางการบูชาบรรพบุรุษและการบูชาทางศาสนาของคนในพื้นที่ภาคใต้โดยนําเสนอนิทานชาดกวรรณกรรมท้องถิ่นปัจจุบันมีการสืบทอดโนราทั้งการแสดงงานฝีมือดนตรีและพิธีกรรมจากรุ่นสู่รุ่นทั้งนี้การขึ้นทะเบียนโนราโดยองค์การยูเนสโกถือเป็นการช่วยส่งเสริมคุณค่าทางวัฒนธรรมได้เป็นอย่างดีที่จะเป็นผลดีทั้งทางด้านการสืบสานพัฒนาและมูลค่าทางเศรษฐกิจ
———-
รัฐบาลไทย-ข่าวทำเนียบรัฐบาล-ประกาศ​ ขสมก.​ ประจำวันที่ 3 กันยายน 2564 พบพนักงานติดเชื้อไวรัส COVID-19 จำนวน 7 ราย
วันศุกร์ที่ 3 กันยายน 2564
ประกาศ​ ขสมก.​ ประจําวันที่ 3 กันยายน 2564 พบพนักงานติดเชื้อไวรัส COVID-19 จํานวน 7 ราย
ประกาศ​ ขสมก.​ ประจําวันที่ 3 กันยายน 2564 พบพนักงานติดเชื้อไวรัส COVID-19 จํานวน 7 ราย
1)​ พนักงานเก็บค่าโดยสารรถปรับอากาศ สาย 23 เพศหญิง อายุ 43 ปี
2)​ พนักงานขับรถโดยสารปรับอากาศ สาย 23 เพศชาย อายุ 33 ปี
3) พนักงานขับรถโดยสารธรรมดา สาย 34 เพศชาย อายุ 45 ปี
4) พนักงานเติมน้ํามันรถโดยสาร อู่มีนบุรี เขตการเดินรถที่ 2 เพศชาย อายุ 56 ปี
5) พนักงานเก็บค่าโดยสารรถธรรมดา สาย 47 เพศชาย อายุ 56 ปี
6) พนักงานขับรถโดยสารปรับอากาศ สาย 25 เพศชาย อายุ 28 ปี
7) พนักงานเก็บค่าโดยสารรถปรับอากาศ สาย 25 เพศหญิง อายุ 26 ปี
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 9 – 16 ธันวาคม 2564
วันศุกร์ที่ 17 ธันวาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 9 – 16 ธันวาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 9 – 16 ธันวาคม 2564 พบการกระทําผิด จํานวน 782 คดี คิดเป็นเงินค่าปรับ 11.51 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 9 – 16 ธันวาคม 2564) พบว่ามีการกระทําผิด จํานวน 782 คดี คิดเป็นเงินค่าปรับ 11.51 ล้านบาท โดยแยกเป็น สุรา จํานวน 424 คดี ค่าปรับ 3.39 ล้านบาท ยาสูบ จํานวน 283 คดี ค่าปรับ 6.07 ล้านบาท ไพ่ จํานวน 4 คดี ค่าปรับ 0.02 ล้านบาท น้ํามันและผลิตภัณฑ์น้ํามัน จํานวน 19 คดี ค่าปรับ 0.17 ล้านบาท น้ําหอม จํานวน 4 คดี ค่าปรับ 0.20 ล้านบาท รถจักรยานยนต์ จํานวน 34 คดี ค่าปรับ 0.72 ล้านบาท และสินค้าอื่น ๆ จํานวน 14 คดี ค่าปรับ 0.94 ล้านบาท โดยมีของกลางแยกเป็นน้ําสุรา จํานวน 4,454.650 ลิตร ยาสูบ จํานวน 356,378 ซอง ไพ่ จํานวน 76 สํารับ น้ํามันและผลิตภัณฑ์น้ํามัน จํานวน 3,560.000 ลิตร น้ําหอม จํานวน 5,593 ขวด รถจักรยานยนต์ จํานวน 43 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 16 ธันวาคม 2564 พบว่ามีการกระทําผิด จํานวน 5,821 คดี คิดเป็นเงินค่าปรับ 122.87 ล้านบาท โดยแยกเป็น สุรา จํานวน 2,942 คดี ค่าปรับ 25.49 ล้านบาท ยาสูบ จํานวน 2,159 คดี ค่าปรับ 63.99 ล้านบาท ไพ่ จํานวน 80 คดี ค่าปรับ 0.71 ล้านบาท น้ํามันและผลิตภัณฑ์น้ํามัน จํานวน 151 คดี ค่าปรับ 14.28 ล้านบาท น้ําหอม จํานวน 29 คดี ค่าปรับ 1.25 ล้านบาท รถจักรยานยนต์ จํานวน 337 คดี ค่าปรับ จํานวน 7.51 ล้านบาท และสินค้าอื่น ๆ จํานวน 123 คดี ค่าปรับ 9.64 ล้านบาท โดยมีของกลางแยกเป็นน้ําสุรา จํานวน 33,676.735 ลิตร ยาสูบ จํานวน 1,625,819 ซอง ไพ่ จํานวน 3,030 สํารับ น้ํามันและผลิตภัณฑ์น้ํามัน จํานวน 392,123.000 ลิตร น้ําหอม จํานวน 33,608 ขวด รถจักรยานยนต์ จํานวน 405 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/732-2565-9-16-2564-61
รัฐบาลไทย-ข่าวทำเนียบรัฐบาล- ครม. อนุมัติจ่ายค่ารักษาพยาบาล ฉีดวัคซีนกลุ่มบุคคลที่มีปัญหาสถานะ/ไม่ใช่คนไทย กรอบวงเงิน 2,021.4692 ล้านบาท
วันอังคารที่ 2 สิงหาคม 2565
ครม. อนุมัติจ่ายค่ารักษาพยาบาล ฉีดวัคซีนกลุ่มบุคคลที่มีปัญหาสถานะ/ไม่ใช่คนไทย กรอบวงเงิน 2,021.4692 ล้านบาท
ครม. อนุมัติจ่ายค่ารักษาพยาบาล ฉีดวัคซีนกลุ่มบุคคลที่มีปัญหาสถานะ/ไม่ใช่คนไทย กรอบวงเงิน 2,021.4692 ล้านบาท
วันที่ 2 สิงหาคม 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติคณะรัฐมนตรีเห็นชอบ โครงการค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคโควิด-19 ค่ารักษาพยาบาลแก่กลุ่มผู้ไร้สิทธิการรักษาพยาบาลโควิด-19 วงเงิน 1,923.1426 ล้านบาท และเห็นชอบโครงการค่าฉีดวัคซีนกลุ่มบุคคลที่มีปัญหาสถานะและสิทธิรวมทั้งผู้ที่ไม่ใช่ประชาชนไทย วงเงิน 98.3266 ล้านบาท ที่เกิดขึ้นจริงและได้ดําเนินการไปแล้วในช่วงเดือนตุลาคม 2664- เดือนมิถุนายน 2565
โครงการค่าใช้จ่ายในการบรรเทา แก้ไขปัญหาและเยียวยาผู้ที่ได้รับผลกระทบจากการระบาดของโรคโควิด-19 ค่ารักษาพยาบาลแก่กลุ่มผู้ไร้สิทธิการรักษาพยาบาลโรคโควิด-19 กรอบวงเงิน 1,923.1426 ล้านบาท เป็นค่าใช้จ่ายให้กับหน่วยบริการ ในการดําเนินการ การตรวจรักษาพยาบาลกลุ่มคนไร้สิทธิการรักษาซึ่งอาศัยอยู่ในประเทศไทย ป้องกันและลดการแพร่กระจายของโรคโควิด-19 สู่คนไทยจากการเปิดประเทศและเตรียมการสู่โรคประจําถิ่น รวมทั้งเป็นค่าชดเชยค่าใช้จ่ายในการรักษาพยาบาลโรคโควิด-19 กรณีผู้ป่วยที่ไร้สิทธิการรักษาพยาบาลให้กับหน่วยบริการ กลุ่มเป้าหมาย ประกอบด้วย คนต่างด้าวไร้สิทธิเบิกค่ารักษาพยาบาล หรือ ผู้ไร้สัญชาติ หรือ ผู้มีประกันสุขภาพคนต่างด้าวหรือแรงงานต่างด้าว เนื่องจากสิทธิประโยชน์ไม่ครอบคลุมการรักษาโรคโควิด-19 รวมถึงการรักษาพยาบาลของกลุ่มเป้าหมายที่มีอาการไม่พึงประสงค์จากการฉีดวัคซีน
ในส่วนโครงการค่าฉีดวัคซีนกลุ่มบุคคลที่มีปัญหาสถานะและสิทธิรวมทั้งผู้ที่ไม่ใช่ประชาชนไทย กรอบวงเงิน 98.3266 ล้านบาท เพื่อจ่ายค่าบริการการฉีดวัคซีนป้องกันโควิด-19 แก่บุคคลที่มีปัญหาสถานะและสิทธิ รวมทั้งผู้ที่ไม่ใช่ประชาชนไทยให้กับหน่วยบริการ